27/07/2017 | Administración LocalMunicipal
Santiago de Compostela
Persoal
Anuncio bases para a provisión da praza/posto de directivo denominado director/a da área de réxime interior do Concello de Santiago de Compostela

A concelleira-delegada de economía e facenda, por Decreto do 13 de xullo de 2017, aprobou a convocatoria para a provisión, polo sistema de libre designación, da praza/posto directivo denominado director/a da área de réxime interior do Concello de Santiago de Compostela, de conformidade coas seguintes bases: As presentes bases teñen por obxecto rexer a convocatoria para prover, polo sistema de libre designación establecido no artigo 80 do Texto Refundido da Lei do Estatuto Básico do Empregado Público (Real Decreto Lexislativo 5/2015, do 30 de outubro) e no artigo 92 da Lei 2/2015, do 29 de abril, do Emprego Público de Galicia, a praza/posto de traballo denominada “Director/a de área de Réxime Interior (carácter directivo do artigo 130 da Lei 7/1985, do 2 de abril). O proceso axustarase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2.1.- A praza/posto a prover está incluída no cadro de persoal aprobado polo Pleno municipal, e publicado no BOP da Coruña do 22 de marzo de 2017.2.2.- O complemento de destino asignado á praza/posto é o correspondente ao nivel 30, e o seu sistema de provisión o de libre designación.2.3.- O complemento específico anual fixado para a praza/posto, referido ao ano 2016, é de 35.079,93 € brutos.2.4.- A praza/posto está suxeito á especial dedicación, nos termos do artigo 3.5.1. f) do Acordo Regulador – Convenio Colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeito ao réxime de incompatibilidades da Lei 53/1984, do 26 de decembro: e seranlle de aplicación as limitacións ao exercicio de actividades privadas establecidas no artigo 8 da Lei 5/2006, do 10 de abril, de regulación de conflitos de intereses dos membros do goberno e dos altos cargos da Administración Xeral do Estado.2.5.- Serán funcións do/a director/a, a dirección e coordinación dos servizos comprendidos en réxime interior, sen ánimo de exhaustividade, de facenda (oficina orzamentaria, intervención e tesourería), de persoal e de contratación. E en xeral todas as previstas no artigo 59.2 do Regulamento Orgánico de Goberno e Administración (BOP 06/03/2012). O/a director da área de réxime interior poderá propoñer ós/ás responsables dos distintos servizos municipais a elaboración de proxectos, de disposicións, acordos e convenios, propoñe-la adopción de actos administrativos referentes ó seu ámbito de responsabilidade, emitir informes nas materias do seu ámbito de funcións, e facer o seguimento e a avaliación dos diferentes servizos municipais.3.1.- Ademais dos requisitos xerais previstos no artigo 56 do Texto Refundido da Lei do Estatuto Básico do Empregado Público, será requisito indispensable para concorrer á convocatoria ser funcionario/a de carreira do Estado, das Comunidades Autónomas, das Entidades Locais ou con habilitación de carácter nacional en corpo ou escala clasificado no subgrupo A1.3.2.- A designación responderá aos criterios de idoneidade, competencia e experiencia profesional, entre os que se prestará especial atención aos seguintes méritos: * Título de grado * Experiencia nas materias do seu ámbito de responsabilidade, en especial en servizos económicos e contabilidade pública no ámbito de calquera administración pública, preferiblemente na local. * Coñecemento directo da administración local. As solicitudes dirixiranse á Alcaldía dentro do prazo dos quince días hábiles seguintes ao da publicación da convocatoria no Diario Oficial de Galicia. Xunto coas solicitudes, os/as aspirantes achegarán o seu curriculum vitae, no que constarán os méritos alegados e xustificados documentalmente que os/as interesados/as desexen se teñan en conta. Concluído o prazo de presentación de solicitudes, a Alcaldía elevará informe-proposta á Xunta de Goberno Local para a designación do/a director/a de área, que deberá estar motivado con referencia aocumprimento dos requisitos, a observancia do procedemento, á competencia para o nomeamento, e á valoración discrecional da experiencia profesional e demais méritos alegados. O prazo para a toma de posesión será de tres días hábiles se non implica cambio de residencia do funcionario, ou dun mes en caso contrario, a contar dende o seguinte ao do cese, que deberá efectuarse no prazo de tres días hábiles seguintes á publicación do nomeamento no Boletín Oficial da Provincia. Contra a presente resolución, que esgota a vía administrativa, poderase interpoñer recurso contencioso-administrativo perante o xulgado do contencioso-administrativo de Santiago de Compostela no prazo de dous meses a contar desde o día seguinte á súa recepción, de conformidade cos artigos 46 e 8.2. a) da Lei 29/1998, do 13 de xullo, da Xurisdicción Contencioso Administrativa. Non obstante, os interesados poderán interpoñer recurso potestativo de reposición no prazo dun mes perante o órgano que o dictou. Neste caso non se poderá interpoñe-lo recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ó abeiro dos artigos 123 e 124 da Lei 39/2015, de 1 de outubro de Procedemento Administrativo Común das Administracións Públicas. O que se publica para xeral coñecemento. Santiago de Compostela, 19 de xullo de 2017 A concelleira-delegada de economía e facenda, (P. D. xunta de goberno local de 28/06/2017) Asdo: María Rozas Pérez.